arnastofnun/IGC-2024 huggingface dataset:
Könnun á hagkvæmni kalkþörungavinnslu Nefndarálit - þingskjal nr. 1050

1996–97. – 1066 ár frá stofnun Alþingis.

121. löggjafarþing. – 86 . mál.

1050. Nefndarálit um till. til þál. um tilraunavinnslu á kalkþörungum í Húnaflóa og Arnarfirði.

Frá sjávarútvegsnefnd.

Nefndin hefur fjallað um málið og farið yfir umsagnir sem bárust frá Hafrannsóknastofnuninni og Rannsóknastofnun landbúnaðarins.

Nefndin leggur til að tillagan verði samþykkt með svofelldum

BREYTINGUM:

Tillögugreinin orðist svo:

Alþingi ályktar að fela sjávarútvegsráðherra að láta kanna hagkvæmni mögulegrar kalkþörungavinnslu á helstu útbreiðslusvæðum þeirra, svo sem í Húnaflóa og Arnarfirði.

Fyrirsögn tillögunnar verði: Till. til þál. um könnun á hagkvæmni kalkþörungavinnslu.

Guðný Guðbjörnsdóttir sat fund nefndarinnar sem áheyrnarfulltrúi og er samþykk áliti þessu.

Alþingi, 29. apríl 1997.

Steingrímur J. Sigfússon,

Guðmundur Hallvarðsson.

Stefán Guðmundsson.

form., frsm.

Einar Oddur Kristjánsson.

Vilhjálmur Egilsson.

Árni R. Árnason.

Lúðvík Bergvinsson.

Hjálmar Árnason.

Sighvatur Björgvinsson.
Samningur um aðgerðir gegn eyðimerkurmyndun Nefndarálit - þingskjal nr. 1060

1996–97. – 1066 ár frá stofnun Alþingis.

121. löggjafarþing. – 556 . mál.

1060. Nefndarálit um till. til þál. um aðild að samningi Sameinuðu þjóðanna um aðgerðir gegn eyðimerkurmyndun í löndum, sérstaklega í Afríku, sem eiga við alvarlegan vanda að etja af völdum þurrka og/eða eyðimerkurmyndunar.

Frá utanríkismálanefnd.

Nefndin hefur fjallað um tillöguna og fékk á sinn fund Magnús Jóhannesson, ráðuneytisstjóra umhverfisráðuneytisins, Jóhann Sigurjónsson sendiherra og Sigríði Snævarr sendiherra.

Nefndin leggur til að tillagan verði samþykkt.

Alþingi, 28. apríl 1997.

Geir H. Haarde,

Össur Skarphéðinsson.

Siv Friðleifsdóttir.

form., frsm.

Árni R. Árnason.

Kristín Ástgeirsdóttir.

Tómas Ingi Olrich.

Svavar Gestsson.

Árni M. Mathiesen.

Hjálmar Árnason.
Samningur um verndun Norðaustur-Atlantshafsins Nefndarálit - þingskjal nr. 1061

1996–97. – 1066 ár frá stofnun Alþingis.

121. löggjafarþing. – 555 . mál.

1061. Nefndarálit um till. til þál. um fullgildingu samnings um verndun Norðaustur-Atlantshafsins.

Frá meiri hluta utanríkismálanefndar.

Nefndin hefur fjallað um tillöguna og fékk á sinn fund Magnús Jóhannesson, ráðuneytisstjóra umhverfisráðuneytisins, Jóhann Sigurjónsson sendiherra og Sigríði Snævarr sendiherra.

Samningnum um verndun Norðaustur-Atlantshafsins, svonefndum OSPAR-samningi, er ætlað að koma í stað tveggja samninga sem höfðu það að markmiði að koma í veg fyrir mengun Norðaustur-Atlantshafsins, en auk þess er að því stefnt með nýja samningnum að þeirri mengun sem fyrir er í hafinu verði útrýmt.

Meiri hluti nefndarinnar leggur til að tillagan verði samþykkt.

Alþingi, 28. apríl 1997.

Geir H. Haarde,

Össur Skarphéðinsson.

Siv Friðleifsdóttir.

form., frsm.

Árni R. Árnason.

Kristín Ástgeirsdóttir.

Tómas Ingi Olrich.

Árni M. Mathiesen.

Hjálmar Árnason.
Samningur um verndun Norðaustur-Atlantshafsins Nefndarálit - þingskjal nr. 1062

1996–97. – 1066 ár frá stofnun Alþingis.

121. löggjafarþing. – 555 . mál.

1062. Nefndarálit um till. til þál. um fullgildingu samnings um verndun Norðaustur-Atlantshafsins.

Frá minni hluta utanríkismálanefndar.

Minni hluti nefndarinnar leggur til að tillagan verði samþykkt eins og meiri hlutinn gerir. Minni hlutinn vill hins vegar vekja athygli á því að hér er ekki tekið á mengun af völdum hernaðarumsvifa sem þó er alvarlegasta umhverfisógn Norðaustur-Atlantshafsins. Þá hefur meiri hlutinn ekki fallist á að afgreiða það þingmál sem mestu gæti skipt í þessu sambandi, þ.e. frumvarp til laga um friðlýsingu Íslands fyrir kjarnorku- og eiturefnavopnum og bann við umferð kjarnorkuknúinna farartækja, 130. mál. Minni hlutinn vill koma málinu á dagskrá í tengslum við tillögu um fullgildingu samningsins um verndun Norðaustur-Atlantshafsins og gefur því út þetta nefndarálit.

Alþingi, 28. apríl 1997.

Svavar Gestsson.
Rannsókn á brennsluorku olíu Nefndarálit - þingskjal nr. 1072

1996–97. – 1066 ár frá stofnun Alþingis.

121. löggjafarþing. – 421 . mál.

1072. Nefndarálit um till. til þál. um rannsókn á brennsluorku olíu.

Frá umhverfisnefnd.

Nefndin hefur fjallað um tillöguna, en hún gerir ráð fyrir að gerð verði rannsókn á orsökum þeirra breytinga sem verða á brennsluorku olíu þegar hún streymir í gegn um svokallaðan orkuplúsbrennsluhvata. Nefndinni hafa borist þær upplýsingar að á vegum umhverfisráðuneytis sé hafin vinna við málið.

Nefndin leggur til að tillögunni verði vísað til ríkisstjórnarinnar.

Alþingi, 2. maí 1997.

Ólafur Örn Haraldsson,

Gísli S. Einarsson.

Katrín Fjeldsted.

form., frsm.

Árni M. Mathiesen.

Hjörleifur Guttormsson.

Ísólfur Gylfi Pálmason.

Kristín Halldórsdóttir.
Varðveisla ósnortinna víðerna Nefndarálit - þingskjal nr. 1073

1996–97. – 1066 ár frá stofnun Alþingis.

121. löggjafarþing. – 27 . mál.

1073. Nefndarálit um till. til þál. um varðveislu ósnortinna víðerna.

Frá umhverfisnefnd.

Nefndin hefur fjallað um málið og hafa henni borist umsagnir frá Ferðafélagi Íslands, Landgræðslu ríkisins, Náttúruverndarráði, Bændasamtökum Íslands, Landmælingum Íslands, Félagi íslenskra náttúrufræðinga, Náttúrufræðistofnun Íslands, Hinu íslenska náttúrufræðifélagi, Landvarðafélagi Íslands, Ferðaklúbbnum 4x4, Félagi landfræðinga og Skipulagi ríkisins.

Tillagan felur í sér að mörkuð verði stefna um varðveislu ósnortinna víðerna landsins. Nefndin telur ósnortin víðerni eina af mikilvægustu auðlindum Íslands og mikilvægt að ekki verði gengið á þau nema að vel athuguðu máli. Fyrsta skrefið til varðveislu ósnortinna víðerna er að skilgreina hugtakið og marka stefnu um varðveisluna.

Nefndin mælir með samþykkt tillögunnar með eftirfarandi

BREYTINGU:

Tillögugreinin orðist svo:

Alþingi ályktar að fela umhverfisráðherra að marka stefnu um varðveislu ósnortinna víðerna landsins. Stofnaður verði starfshópur, skipaður fulltrúum Náttúrufræðistofnunar, Náttúruverndarráðs, Skipulags ríkisins og Landmælinga Íslands undir forustu fulltrúa umhverfisráðuneytisins, sem falið verði það hlutverk að skilgreina hugtakið ósnortið víðerni.

Alþingi, 2. maí 1997.

Ólafur Örn Haraldsson,

Katrín Fjeldsted.

Gísli S. Einarsson.

form., frsm.

Árni M. Mathiesen.

Kristín Halldórsdóttir.

Ísólfur Gylfi Pálmason.

Hjörleifur Guttormsson.
Viðbætur við I. viðauka við EES-samninginn Þingsályktun - þingskjal nr. 1122

121. löggjafarþing 1996–1997.

Nr. 6/121.

Þskj. 1122 - 480. mál.

Þingsályktun um samþykkt á breytingum og viðbótum við I. viðauka við EES-samninginn.

Alþingi ályktar að heimila ríkisstjórninni að samþykkja fyrir Íslands hönd breytingar og viðbætur við I. viðauka við samning frá 2. maí 1992 um Evrópska efnahagssvæðið, eins og þær liggja fyrir sameiginlegu EES-nefndinni.

Samþykkt á Alþingi 7. maí 1997.
Samningur um verndun Norðaustur-Atlantshafsins Þingsályktun - þingskjal nr. 1123

121. löggjafarþing 1996–1997.

Nr. 7/121.

Þskj. 1123 - 555. mál.

Þingsályktun um fullgildingu samnings um verndun Norðaustur-Atlantshafsins.

Alþingi ályktar að heimila ríkisstjórninni að fullgilda fyrir Íslands hönd samning um verndun Norðaustur-Atlantshafsins sem gerður var í París 22. september 1992.

Samþykkt á Alþingi 7. maí 1997.
Samningur um aðgerðir gegn eyðimerkurmyndun Þingsályktun - þingskjal nr. 1124

121. löggjafarþing 1996–1997.

Nr. 8/121.

Þskj. 1124 - 556. mál.

Þingsályktun um aðild að samningi Sameinuðu þjóðanna um aðgerðir gegn eyðimerkurmyndun í löndum, sérstaklega í Afríku, sem eiga við alvarlegan vanda að etja af völdum þurrka og/eða eyðimerkurmyndunar.

Alþingi ályktar að heimila ríkisstjórninni að staðfesta fyrir Íslands hönd samning Sameinuðu þjóðanna um aðgerðir gegn eyðimerkurmyndun í löndum, sérstaklega í Afríku, sem eiga við alvarlegan vanda að etja af völdum þurrka og/eða eyðimerkurmyndunar, er gerður var í París 17. júní 1994.

Samþykkt á Alþingi 7. maí 1997.
Samningur milli Íslands og Færeyja um fiskveiðar Þingsályktun - þingskjal nr. 1125

121. löggjafarþing 1996–1997.

Nr. 9/121.

Þskj. 1125 - 554. mál.

Þingsályktun um staðfestingu samnings milli Íslands og Færeyja um fiskveiðar innan íslenskrar og færeyskrar lögsögu á árinu 1997.

Alþingi ályktar að heimila ríkisstjórninni að staðfesta fyrir Íslands hönd samning milli Íslands og Færeyja um fiskveiðar innan íslenskrar og færeyskrar lögsögu á árinu 1997 sem gengið var frá með orðsendingaskiptum í Reykjavík og Þórshöfn 16. og 17. janúar 1997.

Samþykkt á Alþingi 7. maí 1997.
Könnun á hagkvæmni kalkþörungavinnslu Þingsályktun - þingskjal nr. 1126

121. löggjafarþing 1996–1997.

Nr. 10/121.

Þskj. 1126 - 86. mál.

Þingsályktun um könnun á hagkvæmni kalkþörungavinnslu.

Alþingi ályktar að fela sjávarútvegsráðherra að láta kanna hagkvæmni mögulegrar kalkþörungavinnslu á helstu útbreiðslusvæðum þeirra, svo sem í Húnaflóa og Arnarfirði.

Samþykkt á Alþingi 7. maí 1997.
Kaup skólabáts Þingsályktun - þingskjal nr. 1127

121. löggjafarþing 1996–1997.

Nr. 11/121.

Þskj. 1127 - 310. mál.

Þingsályktun um skipun nefndar um kaup eða leigu skólabáts.

Alþingi ályktar að fela sjávarútvegsráðherra að skipa nefnd til að kanna forsendur fyrir kaupum eða leigu á skólabát, einum eða fleiri.

Nefndin skili áliti sem fyrst.

Samþykkt á Alþingi 7. maí 1997.
Veiðiþol beitukóngs Þingsályktun - þingskjal nr. 1128

121. löggjafarþing 1996–1997.

Nr. 12/121.

Þskj. 1128 - 343. mál.

Þingsályktun um könnun á veiðiþoli beitukóngs.

Alþingi ályktar að fela sjávarútvegsráðherra að láta gera úttekt á möguleikum til að nýta beitukóng við Ísland. Úttektin skal meðal annars fela í sér mat á útbreiðslu tegundarinnar, veiðiþoli og æskilegum veiðiaðferðum en jafnframt taka til markaðsstöðu og leiða til að markaðssetja afurðir úr beitukóngi.

Samþykkt á Alþingi 7. maí 1997.
Opinber fjölskyldustefna Breytingartillaga - þingskjal nr. 1135

1996–97. – 1066 ár frá stofnun Alþingis.

121. löggjafarþing. – 72 . mál.

1135. Breytingartillaga við brtt. á þskj. 1093 [Opinber fjölskyldustefna].

Frá Rannveigu Guðmundsdóttur og Bryndísi Hlöðversdóttur.

Á eftir 1. lið III. kafla komi nýr liður, svohljóðandi:

2. Sjóður um fjölskylduvernd.

Stofnaður verði sjóður sem hafi það markmið að styrkja og stuðla að þróun fjölskyldumálefna. Tekjur hans skulu ákvarðaðar með árlegu framlagi úr ríkissjóði. Fjölskylduráð skal fara með stjórn sjóðs um fjölskylduvernd. Hlutverk hans verði eftirfarandi:

Að veita fé til styrktar tilraunaverkefnum sem hafa það að markmiði að bæta þjónustu við fjölskylduna eða skilyrði hennar til að rækja hlutverk sitt.

Að veita fé til rannsókna á högum og aðstæðum íslenskra fjölskyldna.

Prentað upp.
Áætlun um afnám ofbeldis gagnvart konum Nefndarálit - þingskjal nr. 1147

1996–97. – 1066 ár frá stofnun Alþingis.

121. löggjafarþing. – 403 . mál.

1147. Nefndarálit um till. til þál. um mótun áætlunar um afnám ofbeldis gagnvart konum.

Frá allsherjarnefnd.

Nefndin hefur fjallað um málið og hafa umsagnir um það borist frá Stígamótum, heilbrigðis- og tryggingamálaráðuneytinu, Kvennaathvarfinu, Landssambandi lögreglumanna, dómsmálaráðuneytinu, Lögmannafélagi Íslands, Sýslumannafélagi Íslands, Kvenréttindafélagi Íslands og Biskupsstofu.

Felur tillagan í sér að skipuð verði nefnd til að móta áætlun um afnám ofbeldis gagnvart konum í samræmi við yfirlýsingu sem samþykkt var á allsherjarþingi Sameinuðu þjóðanna árið 1993.

Nefndinni hafa borist þær upplýsingar að dómsmálaráðherra hafi ákveðið að skipa þrjár nefndir til að vinna að málefnum er varða heimilisofbeldi og ofbeldi gegn konum. Einni nefndinni, sem í munu eiga sæti fulltrúi ráðuneytisins, dómara og ríkissaksóknara, verður falið að huga að meðferð heimilisofbeldismála í dómskerfinu og leggja fyrir dómsmálaráðherra tillögur um nauðsynlegar úrbætur í því efni. Annarri nefndinni, sem í munu sitja fulltrúar tilnefndir af ríkislögreglustjóra og lögreglustjóranum í Reykjavík auk fulltrúa dómsmálaráðuneytis, er ætlað að huga að meðferð mála vegna heimilisofbeldis og rannsókn þeirra hjá lögreglu og skila ráðherra tillögum um nauðsynlegar úrbætur í því efni. Loks hefur dómsmálaráðherra ákveðið að skipa nefnd sem í eiga sæti fulltrúar tilnefndir af heilbrigðis-, menntamála- og félagsmálaráðuneytum auk dómsmálaráðuneytis. Mun nefndin eiga að kanna hvort nauðsynlegt sé að breyta löggjöf í þeirri viðleitni að sporna við ofbeldi gegn konum, huga að því hvernig efla megi starfsemi samtaka sem vinna að forvarnamálum og hjálparúrræðum vegna heimilisofbeldis, leggja fram tillögur um forvarnir, sem og hjálparúrræði fyrir þolendur og þá sem fremja slík ofbeldisbrot og loks að taka til skoðunar hverjir eigi að kosta þau hjálparúrræði sem um er að ræða. Skulu nefndirnar hafa lokið störfum fyrir 1. apríl 1998.

Nefndin tekur undir efni tillögunnar um nauðsyn samstarfs ráðuneyta og samtaka sem vinna að forvarnamálum og hjálparúrræðum á þessu sviði en í ljósi þess að nú þegar er unnið að þessum málum á vegum ríkisstjórnarinnar leggur nefndin til að tillögunni verði vísað til ríkisstjórnar.

Alþingi, 9. maí 1997.

Sólveig Pétursdóttir,

Valgerður Sverrisdóttir.

Hjálmar Jónsson.

form., frsm.

Jón Kristjánsson.

Guðný Guðbjörnsdóttir.

Jóhanna Sigurðardóttir.

Árni R. Árnason.

Ögmundur Jónasson.

Kristján Pálsson.
Stephansstofa Nefndarálit - þingskjal nr. 1160

1996–97. – 1066 ár frá stofnun Alþingis.

121. löggjafarþing. – 354 . mál.

1160. Nefndarálit um till. til þál. um stofnun Stephansstofu.

Frá samgöngunefnd.

Nefndin hefur fjallað um málið og fengið á sinn fund Valgeir Þorvaldsson frá Vesturfarasetrinu á Hofsósi. Umsagnir um málið bárust nefndinni frá Valgeir Þorvaldssyni, Útflutningsráði Íslands, Háskólanum á Akureyri, stjórn Snorra Þorfinnssonar ehf. og Ferðamálaráði.

Nefndin leggur til að sérstaklega verði kannaðar leiðir til þess að efla starfsemi Vesturfarasetursins á Hofsósi með því að setja á stofn sérstaka skrifstofu er sjái um samskipti við fólk af íslenskum ættum í Bandaríkjunum og Kanada.

Í tillögugreininni er kveðið á um mun víðtækara verksvið skrifstofunnar auk þess sem ekki var gert ráð fyrir að tengja þá starfsemi við Vesturfarasetrið á Hofsósi.

Nefndin telur nauðsynlegt að skilgreina betur þá athugun sem gerð yrði og einskorða hana við Íslendinga í Vesturheimi. Enn fremur telur nefndin eðlilegt að slík starfsemi verði í tengslum við Vesturfarasetrið á Hofsósi. Hluti þeirrar starfsemi sem tillögugreinin mælir fyrir um er nú þegar unninn á Hofsósi á vegum Vesturfarasetursins, auk þess sem þar hefur þegar verið hafinn undirbúningur vegna málsins að öðru leyti.

Með hliðsjón af því að opinberir aðilar hafa einnig unnið að skráningu fólks af íslenskum ættum vestan hafs er eðlilegt að kannað sé hvernig tengja megi þá vinnu við það starf sem þegar er hafið og ætlunin er að efla enn frekar við Vesturfarasetrið á Hofsósi.

Nefndin mælir með samþykkt tillögunnar með eftirfarandi

BREYTINGU:

Tillögugreinin orðist svo:

Alþingi ályktar að fela forsætisráðherra að skipa nefnd til að kanna hvernig unnt sé að efla starfsemi Vesturfarasetursins á Hofsósi með því að setja á stofn sérstaka skrifstofu, kennda við Stephan G. Stephansson, sem sæi um samskipti við fólk af íslenskum ættum í Bandaríkjunum og Kanada.

Kristín Halldórsdóttir sat fundi nefndarinnar sem áheyrnarfulltrúi og er samþykk áliti þessu.

Kristján Pálsson var fjarverandi við afgreiðslu málsins.

Alþingi, 9. maí 1997.

Einar K. Guðfinnsson,

Magnús Stefánsson.

Egill Jónsson.

form., frsm.

Stefán Guðmundsson.

Árni Johnsen.

Ragnar Arnalds.

Guðmundur Árni Stefánsson.

Ásta R. Jóhannesdóttir.
Tilkynningarskylda olíuskipa Nefndarálit - þingskjal nr. 1161

1996–97. – 1066 ár frá stofnun Alþingis.

121. löggjafarþing. – 303 . mál.

1161. Nefndarálit um till. til þál. um tilkynningarskyldu olíuskipa og annarra skipa sem sigla með hættulegan varning.

Frá samgöngunefnd.

Nefndin hefur fjallað um málið og farið yfir umsagnir sem bárust um það á 120. þingi frá Siglingastofnun Íslands, Hollustuvernd ríkisins, Olíuverslun Íslands hf., Sambandi íslenskra kaupskipaútgerða, Farmanna- og fiskimannasambandinu, Vélstjórafélaginu, Náttúruverndarráði, Slysavarnafélagi Íslands, Olíufélaginu hf., Sjómannasambandinu, umhverfisráðuneytinu, Skeljungi hf., Landhelgisgæslunni og Landssambandi íslenskra útvegsmanna.

Nefndin leggur til að ríkisstjórninni verði falið í samráði við hagsmunaaðila, m.a. Siglingastofnun Íslands, olíufélög og skipafélög, að móta skýrar reglur um tilkynningarskyldu olíuskipa og annarra skipa sem sigla með hættulegan varning. Þá verði fellt brott ákvæði tillögunnar um að sett verði skýr ákvæði er banna öllum skipum losun á „ballest“ nema í ákveðinni, tiltekinni fjarlægð frá landi (eða á ákveðnu dýpi). Með hliðsjón af upplýsingum sem fram hafa komið er ekki talin nauðsyn á sérstökum ákvæðum hér á landi um bann við losun á sjókjölfestu, „ballest“, umfram ákvæði svokallaðrar MARPOL-samþykktar sem Ísland er skuldbundið til að framfylgja.

Nefndin mælir með samþykkt tillögunnar með svohljóðandi

BREYTINGU:

Tillögugreinin orðist svo:

Alþingi ályktar að fela ríkisstjórninni, í samráði við hagsmunaaðila, að móta skýrar reglur um tilkynningarskyldu og afmörkun siglingaleiða olíuskipa og annarra skipa sem sigla með hættulegan varning inn í íslenska efnahagslögsögu sem m.a. innihaldi heimildir til tafarlausrar stöðvunar ef vart verður mengunar. Reglurnar nái einnig til olíuskipa í siglingum milli hafna hér á landi.

Jafnframt verði mótaðar reglur um hvaða ráðuneyti og stjórnvöld fari með forræði um allar aðgerðir sem grípa þarf til ef mengunarslys verða á sjó eða við strendur landsins.

Kristín Halldórsdóttir sat fundi nefndarinnar sem áheyrnarfulltrúi og er samþykk áliti þessu.

Kristján Pálsson var fjarverandi við afgreiðslu málsins.

Alþingi, 9. maí 1997.

Einar K. Guðfinnsson,

Magnús Stefánsson.

Egill Jónsson.

form., frsm.

Stefán Guðmundsson.

Ragnar Arnalds.

Árni Johnsen.

Guðmundur Árni Stefánsson.

Ásta R. Jóhannesdóttir.
Rannsóknir innan efnahagslögsögunnar Nefndarálit - þingskjal nr. 1162

1996–97. – 1066 ár frá stofnun Alþingis.

121. löggjafarþing. – 387 . mál.

1162. Nefndarálit um till. til þál. um rannsóknir og sjómælingar innan efnahagslögsögunnar.

Frá sjávarútvegsnefnd.

Nefndin hefur fjallað um málið og fengið á sinn fund Hafstein Hafsteinsson frá Landhelgisgæslunni og Hilmar Helgason frá Sjómælingum Íslands.

Nefndin leggur til að tillagan verði samþykkt með svofelldri

BREYTINGU:

Tillögugreinin orðist svo:

Alþingi ályktar að fela ríkisstjórninni að efla rannsóknir og sjómælingar við landið, með sérstakri áherslu á hafsvæðið innan 200 sjómílna efnahagslögsögunnar fyrir sunnan landgrunn Íslands frá Reykjaneshrygg að Færeyjahrygg.

Alþingi, 9. maí 1997.

Steingrímur J. Sigfússon,

Guðmundur Hallvarðsson.

Árni R. Árnason.

form., frsm.

Stefán Guðmundsson.

Einar Oddur Kristjánsson.

Hjálmar Árnason.

Lúðvík Bergvinsson.

Vilhjálmur Egilsson.

Sighvatur Björgvinsson.
Efling iðnaðar sem nýtir ál við framleiðslu sína Nefndarálit - þingskjal nr. 1165

1996–97. – 1066 ár frá stofnun Alþingis.

121. löggjafarþing. – 447 . mál.

1165. Nefndarálit um till. til þál. um átaksverkefni til eflingar iðnaði sem nýtir ál við framleiðslu sína.

Frá iðnaðarnefnd.

Nefndin hefur fjallað um tillöguna og fengið umsagnir frá Útflutningsráði Íslands, Íslenska álfélaginu hf., Samtökum iðnaðarins, Sambandi iðnmenntaskóla og verkfræðideild Háskóla Íslands.

Verkfræðideild Háskólans fagnar efni tillögunnar og bendir á mikilvægi þess að auka rannsóknir á þessu sviði. Samtök iðnaðarins benda á þann möguleika að í stað þess að efna til sérstaks átaks eins og tillagan gerir ráð fyrir verði frekar efnt til samstarfs við þau fyrirtæki íslensk sem þegar nýta ál í framleiðslu sinni, með sérstöku verkefni undir merkjum Átaks til atvinnusköpunar um frekari úrvinnslu á áli. Nefndin telur þetta réttmæta ábendingu og telur að orðalag tillögugreinarinnar komi ekki í veg fyrir að þessi leið verði valin. Þá vekur nefndin athygli á því að nefnd á vegum iðnaðarráðuneytisins vinnur að úttekt á úrvinnslu áls og annarra léttmálma og kann efni þessarar ályktunar að falla saman við þá vinnu.

Nefndin leggur til að tillagan verði samþykkt.

Alþingi, 7. maí 1997.

Stefán Guðmundsson,

Guðjón Guðmundsson.

Svavar Gestsson.

form., frsm.

Sigríður A. Þórðardóttir.

Sighvatur Björgvinsson.

Árni R. Árnason.

Pétur H. Blöndal.

Hjálmar Árnason.

Jóhanna Sigurðardóttir.
Olíuleit við Ísland Nefndarálit - þingskjal nr. 1166

1996–97. – 1066 ár frá stofnun Alþingis.

121. löggjafarþing. – 104 . mál.

1166. Nefndarálit um till. til þál. um olíuleit við Ísland.

Frá iðnaðarnefnd.

Nefndin hefur fjallað um tillöguna og fengið umsagnir frá Hafrannsóknastofnuninni, Náttúrufræðistofnun Íslands og Orkustofnun. Í greinargerð Orkustofnunar um olíuleit við Ísland kemur fram að eiginleg olíuleit hafi ekki farið fram á íslenskum hafsvæðum í þeim skilningi sem olíuiðnaðurinn leggur í hugtakið. Aftur á móti hafi verið stundaðar frumkannanir af því tagi sem opinberar jarðfræðistofnanir í hverju ríki leitast við að halda uppi. Fram kemur að kostnaður við eiginlega olíuleit er óhemjumikill og að ekki verði ráðist í slíkar rannsóknir nema verulega sterkar vísbendingar liggi fyrir um að olíu sé að finna. Náttúrufræðistofnun bendir á að líkurnar á því að olía eða gas finnist hér á landi séu of litlar til að réttlæta þann mikla kostnað sem óhjákvæmilega fylgdi slíkum rannsóknum. Hafrannsóknastofnunin bendir á að ef vilji er til að hleypa nýjum þrótti í olíuleit við Ísland er eðlilegt að nokkrum tíma yrði varið til undirbúnings, sem fælist í því m.a. að skilgreina verkefni og forgangsröðun, kanna áhuga erlendra aðila til samstarfs og afmarka valkosti í rannsóknum og áætla kostnað við þá. Í niðurlagi greinargerðar með tillögunni kemur reyndar fram að flutningsmenn telja eðlilegt að ríkisstjórnin skipi starfshóp vísindamanna er ynni að framgangi málsins og fylgdist með störfum erlendra rannsóknaraðila. Orkustofnun bendir á að nú þegar sé starfandi nefnd um vísindalegar hafsbotnsrannsóknir á vegum Rannsóknarráðs Íslands. Fram til 1993 starfaði sérstök hafsbotnsnefnd á vegum iðnaðarráðuneytisins en hún var ekki endurskipuð er umboð hennar rann út.

Nefndin telur að hér sé um mikilvægt mál að ræða og að nauðsynlegt sé fyrir íslensk stjórnvöld að halda vöku sinni í því. En með vísan til framangreindra umsagna telur nefndin eðlilegt að iðnaðarráðherra verði falið að skipa starfshóp er meti hvort hefja skuli markvissar olíu- og gasrannsóknir á landgrunni Íslands. Slíkur hópur þyrfti m.a. að vera skipaður vísindamönnum frá opinberum stofnunum sem fengist hafa við rannsóknir á þessu sviði og þeim sem eiga sæti í nefnd Rannsóknarráðs um vísindalegar hafsbotnsrannsóknir.

Nefndin leggur til að tillagan verði samþykkt með eftirfarandi

BREYTINGU:

Tillögugreinin orðist svo:

Alþingi ályktar að fela iðnaðarráðherra að skipa starfshóp með þátttöku vísindamanna er meti hvort rétt sé að hefja markvissar rannsóknir á því hvort olía eða gas finnst á land-

grunni Íslands. Hópurinn meti sérstaklega þau svæði á landgrunninu sem fyrirliggjandi rannsóknir benda til að líklegust séu til að geyma olíu eða gas.

Alþingi, 7. maí 1997.

Stefán Guðmundsson,

Sighvatur Björgvinsson.

Guðjón Guðmundsson.

form., frsm.

Svavar Gestsson,

Hjálmar Árnason.

Sigríður A. Þórðardóttir.

með fyrirvara.

Jóhanna Sigurðardóttir.

Árni R. Árnason.

Pétur H. Blöndal.
Hafnaáætlun 1997–2000 Breytingartillaga - þingskjal nr. 1178

1996–97. – 1066 ár frá stofnun Alþingis.

121. löggjafarþing. – 483 . mál.

1178. Breytingartillaga við till. til þál. um hafnaáætlun 1997–2000.

Frá samgöngunefnd.

Tillögugreinin orðist svo:

Alþingi ályktar skv. 24. gr. hafnalaga, nr. 23/1994, að árin 1997–2000 skuli framkvæmdum í hafnamálum hagað samkvæmt eftirfarandi hafnaáætlun:

I. Ný hafnarmannvirki 1997–2000 sem ríkið styrkir samkvæmt hafnalögum.

(13 síður myndaðar.)